**RASPIS**

**KONKURS ZA NAJBOLJU FOTOGRAFIJU – KROZ OBJEKTIV ARHITEKTE I INŽENJERA**

**Glavni grad Podgorica**

Ul. Njegoševa, br. 13, Podgorica

Crna Gora

[www.podgorica.me](http://www.podgorica.me/)

SADRŽAJ

[1.1. Naziv konkursa 2](#_Toc197342584)

[1.2. Naziv raspisivača konkursa 3](#_Toc197342585)

[2. CILJ KONKURSA 3](#_Toc197342586)

[3. OBLIK KONKURSA 3](#_Toc197342587)

[4. KONKURSNI ZADATAK 3](#_Toc197342588)

[5. OBAVEZNI USLOVI ZA UČEŠĆE NA KONKURSU 3](#_Toc197342589)

[6. SASTAV ŽIRIJA I IZVJESTILACA 4](#_Toc197342590)

[6.1. Konkursni žiri 4](#_Toc197342591)

[6.2. Izvjestioci 4](#_Toc197342592)

[7. OBAVEZE RASPISIVAČA PREMA ODLUCI ŽIRIJA 4](#_Toc197342593)

[8. SADRŽAJ KONKURSNE DOKUMENTACIJE 4](#_Toc197342594)

[Tekstualni dio - Raspis konkursa; 4](#_Toc197342595)

[9. USLOVI, IZNOS NAKNADE, NAČIN I ADRESA PREUZIMANJA KONKURSNE DOKUMENTACIJE 4](#_Toc197342596)

[10. ROKOVI 4](#_Toc197342597)

[10.1. Raspis konkursa 4](#_Toc197342598)

[10.2. Rok za predaju 5](#_Toc197342599)

[10.3. Rezultati konkursa 5](#_Toc197342600)

[11. SADRŽAJ KONKURSNOG RADA 5](#_Toc197342601)

[11.1. Tekstualni dio 5](#_Toc197342602)

[11.2. Fotografija/e 5](#_Toc197342603)

[12. NAČIN TEHNIČKO – OBLIKOVNE OBRADE KONKURSNOG RADA 5](#_Toc197342604)

[12.1. Tekstualni prilozi 5](#_Toc197342605)

[12.2. Fotografija/e 6](#_Toc197342606)

[12.3. Način predaje rada 6](#_Toc197342607)

[13. KRITERIJUMI NA OSNOVU KOJIH ĆE SE VRŠITI OCJENJIVANJE RADOVA 6](#_Toc197342608)

[14. NAGRADNI FOND 7](#_Toc197342609)

[15. USLOVI ZAŠTITE AUTORSKIH PRAVA I POVREDE PRAVILA KONKURSA 7](#_Toc197342610)

[16. JEZIK NA KOME SE RASPISUJE I SPROVODI KONKURS 7](#_Toc197342611)

[17. ZAVRŠNE ODREDBE 7](#_Toc197342612)

OSNOVNI PODACI O KONKURSU

## Naziv konkursa

Konkurs za najbolju fotografiju pod nazivom KROZ OBJEKTIV ARHITEKTE I INŽENJERA

## Naziv raspisivača konkursa

***Glavni grad Podgorica, Služba Glavnog gradskog arhitekte***

Ul. Njegoševa, br. 13, Podgorica

Crna Gora

[www.podgorica.me](http://www.podgorica.me/)

# CILJ KONKURSA

Služba Glavnog gradskog arhitekte u Glavnom gradu Podgorica pokreće pilot projekat u kome se pozivaju sve kolege arhitekte i drugi inženjeri da dostave fotografije koje će ući u izbor najbolje arhitektonske fotografije i/ili fotografije grada Podgorice.

Sve fotografije će biti izložene na izložbi u sklopu stručne konferencije Noć arhitekture (koja je planirana u prvoj polovini juna 2025. godine u Muzičkom centru Crne Gore), koju organizuje Strukovna komora arhitekata u Inženjerskoj komori Crne Gore. Na otvaranju izložbe će biti proglašene najbolje fotografije, a uz to, sve fotografije će biti moguće otkupiti i sav novac će biti doniran u dobrotvorne svrhe.

# OBLIK KONKURSA

Konkurs za idejno rješenje je nacionalni, opšti i jednostepeni.

# KONKURSNI ZADATAK

Učesnici konkursa trebaju dostaviti jednu ili više fotografija u kategoriji arhitektonska fotografija i/ili fotografija grada Podgorice. U kategoriji arhitektonske fotografije podrazmijeva se dokumentovanje: objekta, enterijera, detalj objekta, instalacije u prostoru ili slično, dok fotografija grada Podgorice se odnosi na urbani ili prirodni kontekst grada Podgorice, isključujući fotografisanje portreta. Fotografije bi trebale da su fotografisane u roku postojanja digitane tehnologije (digitalni foto-aparat ili telefon).

# OBAVEZNI USLOVI ZA UČEŠĆE NA KONKURSU

Pravo učešća imaju svi diplomirani arhitekte i inženjeri sa teritorije Crne Gore (fizičko lice koje je državljanin Crne Gore sa stalnim prebivalištem tj. strani državljanin sa dozvolom za stalni boravak u Crnoj Gori). Moguće je poslati jednu ili više fotografija u jednoj ili obje kategorije.

Na konkurs se ne mogu prijaviti osobe koje su u sukobu interesa, odnosno osobe koje učestvuju u sprovođenju konkursa: zaposleni Naručioca i članovi njihovih porodica.

# SASTAV ŽIRIJA I IZVJESTILACA

## Konkursni žiri

Članovi konkursnog žirija su:

1. Miloš Martinović, arhitekta – fotograf
2. Ivan Rajković, arhitekta – fotograf

3. Duška Mačić, arhitektica, predstavnica raspisivača.

## Izvjestioci

Izvjestioci rade u sastavu:

Milena Rakčević, arhitektica, Glavni grad Podgorica;

Administrativne poslove za potrebe Konkursa obavljaće stručni izvjestioc Konkursa.

# OBAVEZE RASPISIVAČA PREMA ODLUCI ŽIRIJA

Raspisivač konkursa će nakon donošenja odluke žirija objaviti rezultate konkursa na izložbi pristiglih fotografija u sklopu stručne konferencije Noć arhitekture (koja je planirana u prvoj polovini juna 2025. godine u Muzičkom centru Crne Gore), nakon čega će se pristupiti otkupu svih fotografija a prikupljeni novac će biti doniran u dobrotvorne svrhe.

# SADRŽAJ KONKURSNE DOKUMENTACIJE

## Tekstualni dio - Raspis konkursa;

# USLOVI, IZNOS NAKNADE, NAČIN I ADRESA PREUZIMANJA KONKURSNE DOKUMENTACIJE

Sva dokumentacija koja predstavlja konkursni materijal biće objavljena na internet stranicama:

[www.podgorica.me](http://www.podgorica.me/), www.ingkomora.me

# ROKOVI

## Raspis konkursa

Konkurs je otvoren od **5. maja 2025. godine**.

## Rok za predaju

Rok za predaju radova je **09:00h (UTC+2) 26. maj 2025. godine** na mail konkursi.fotografija@podgorica.me

## Rezultati konkursa

Odluka žirija biće objavljena na izložbi dostavljenih fotografija a u sklopu stručne manifestacije Noć arhitekture koju organizuje Inženjerska komora Crne Gore, Strukovna komora arhitekata, a koja je planirana u prvoj polovini juna 2025. godine.

# SADRŽAJ KONKURSNOG RADA

## Tekstualni dio

Svaka fotografija sadrži Naziv fotografije sa lokacijom (šta je fotografisano i gdje) i godinu kada je fotografisana, kratko obrazloženje/opis fotografije prezentovano u pdf A4 formatu. Dodatno priložiti diplomu o završenim osnovnim studijama ili potvrdu o članstvu u Inženjerskoj komori Crne Gore.

## Fotografija/e

Fotografije dostaviti u JPEG formatu u jednoj ili dvije kategorije maksimalne rezolucije. Moguće je dostaviti fotografije horizontalne i vertikalne orjenatacije.

# NAČIN TEHNIČKO – OBLIKOVNE OBRADE KONKURSNOG RADA

Konkursni radovi predaju se isključivo u digitalnoj formi.

## Tekstualni prilozi

Tekstualni prilozi predaju se u jedinstvenom fajlu u .pdf formatu, veličine A4, sa sadržajem naznačenim u poglavlju br. 11.1 Broj strana nije ograničen.

## Fotografija/e

Sve fotografije slati digitalno, u skladu sa sadržajem naznačenim u poglavlju br. 11. Svakoj fotografiji dati redni broj.

## Način predaje rada

Konkursni rad dostavlja se putem email-a na adresu konkursi.fotografija@podgorica.me **ne kasnije od 09:00h (UTC+2) 26. maja 2025. godine.**

*Učesnici će dobiti email potvrde prijema. Učesnici su u potpunosti odgovorni za sigurnu i pravovremenu dostavu dokumentacije i Glavni grad Podgorica se ne može smatrati odgovornim za neuspjele prijave.*

Prijava, da bi bila ispravna, treba da sadrži tri odvojena foldera sa .pdf fajlovima i to: jedan za tekstualni prilog/e, jedan za fotografiju/e i jedan koji sadrži podatke o autoru. Ukoliko autor dostavlja više fotografija, svakako dostavlja tri foldera, međutim za svaku fotografiju daje zaseban .pdf tekstualni fajl u okviru tekstualnog foldera i pojedinačno fotografije u okviru foledara sa fotografijama.

Folder „PODACI O AUTORU“ sadrži (obrazac u prilogu):

* Ime i prezime autora;
* Adresu, Adresu elektronske pošte i broj mobilnog telefona;

# KRITERIJUMI NA OSNOVU KOJIH ĆE SE VRŠITI OCJENJIVANJE RADOVA

|  |  |  |
| --- | --- | --- |
| 1. | Odgovor na temu konkursa | 0 – 20 bodova |
| 2. | Koncept fotografije | 0 – 20 bodova |
| 3. | Opšti umjetnički utisak | 0 – 20 bodova |
| 4. | Konpozicija, svijetlo | 0 – 20 bodova |
| 5. | Tehnički aspekti, obrada | 0 – 20 bodova |

# NAGRADNI FOND

Nagradni fond nije oprijedijeljen.

Sve fotografije moći će se otkupiti na izložbi koja se planira organizovati u sklopu stručne konferencije Noći arhitekture (koja je planirana u prvoj polovini juna 2025. godine u Muzičkom centru Crne Gore) u organizaciji Strukovne komore arhitekata u okviru Inženjerske komore Crne Gore, a sakupljeni novac će biti doniran u dobrotvorne svrhe.

Nije opredijeljen nagradni fond za troškove žirija i za izvjestioca.

# POVREDE PRAVILA KONKURSA

Konkursni radovi neće biti uzeti u obzir prilikom žiriranja ukoliko:

* Konkursni rad nije dostavljen u roku naznačenom u poglavlju 10.2. ovog Raspisa konkursa;
* Konkursni rad ne sadrži sve priloge definisane poglavljem 11 ovog Raspisa konkursa;
* Konkursni rad nije predat u skladu sa pravilima definisanim u poglavlju 12 ovog Raspisa konkursa;

# JEZIK NA KOME SE RASPISUJE I SPROVODI KONKURS

Raspisivač raspisuje i sprovodi konkurs na crnogorskom jeziku.

# ZAVRŠNE ODREDBE

Rezultati konkursa biće objavljeni na internet stranici [https://podgorica.me/stranice/konkurs](https://podgorica.me/stranice/konkurs-)

Žiri zadržava pravo da ne dodijeli neku od navedenih nagrada ukoliko konkursni radovi ne budu na zadovoljavajućem nivou, kao i da ustanovi posebne nagrade i priznanja. Žiri zadržava pravo odabira fotografija koje će se naći na izložbi, u slučaju velikog broja pristiglih fotografija, a imajući u vidu limitiran prostr za postavku.

**OBRAZAC IZJAVE**

1. Ime i prezime autora/ke:

2. Adresu, adresa elektronske pošte i broj mobilnog telefona autora/ke:

Ovom izjavom, kao autor/ka fotografija/e, potvrđujem saglasnost sa svim uslovima Konkursa preciziranim Raspisom.

Ovom izjavom, kao autor/ka fotografija/e potvrđujem da se dostaljena/e fotografija/e može otkupiti.

Shodno gore navedenom, izjavljujem da su gore naznačeni podaci tačni.

Potpis autora/ke fotografije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_